
Mesterséges intelligencia a stock-fotósok árnyékában

Kulcsszavak: mesterséges intelligencia, stockfotózás, generatív MI, etikai szabályozás, fotós képzések
A mesterséges intelligencia (MI) rohamos fejlődése alapjaiban változtatta meg a kreatív iparágakat, köztük a fotózást és a stockfotózást. Kutatásom célja, hogy feltárja, milyen hatásokkal jár a generatív MI megjelenése a stockfotósok munkájára, különös tekintettel az elfogadás és integráció akadályaira. Empirikus vizsgálatom zárt és nyitott kérdésekkel kombinált kérdőív segítségével zajlott, melyben a válaszadók MI-használatra, attitűdökre és tapasztalatokra vonatkozó véleményeit gyűjtöttem össze. Az eredmények szerint a stockfotósok körében az MI technológia elfogadása vegyes, bár a munkafolyamat hatékonyságának növelését pozitívan értékelték. Ugyanakkor etikai és gazdasági aggodalmak is felmerültek, különösen a szerzői jogok és a munkakörök jövője kapcsán. A kutatás eredményei hozzájárulhatnak az MI etikai szabályozásának fejlesztéséhez és a fotográfus képzések modernizációjához.



